**Haina**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dorită, haina vieții ți-ai proiectat-o-n minte,

La croitor te-ai dus, i-ai spus în trei cuvinte

Cum vrei să îți arate pe trupul conștiinței

Și-acesta a transpus-o în stofa cunoștinței.

Ți-ai pus haina dorită pe umeri, erai mândru,

Cum muntele își poartă cu fală al său codru

Și ai trecut prin anii cu soare, ploi, furtuni

Iar haina te-a salvat din clipele genuni.

Trecut-au ani prin viața pe care ți-ai ales-o,

Sudoarea de pe frunte cu mâneca ți-ai șters-o

Iar ploile, căldura și razele de soare

Au tocit stofa hainei și au uzat-o tare.

Cu amintiri cusută după ce a fost ruptă

Dai jos haina purtată și după dreaptă luptă

Îi hotărăști păstrarea în cufărul din suflet

Și o așezi cu drag, scoțând din tine-un scâncet.

În locul ei, pe umeri apare-nțelepciunea

Și haina aceasta nouă înfăptuie minunea...

În suflet e-mpăcare și Dumnezeu o știe

Căci El e croitorul...tu, a Lui bucurie!